|  |  |
| --- | --- |
| **Kohus** | Tallinna Ringkonnakohus |
| **Kohtujurist** | Jaanus Jõgi |
| **Määruse tegemise aeg ja koht** | 11.08.2025, Tallinn |
| **Haldusasja number** | 3-24-1160 |
| **Haldusasi** | Kuressaare Haigla SA kaebus Vabariigi Valitsuse määrusega kinnitatud Tervisekassa tervishoiuteenuste loetelu peale |
| **Vaidlustatud kohtulahend** | Tallinna Halduskohtu 03.02.2025 otsus  |
| **Menetlusosalised ja nende esindajad** | Kaebaja Kuressaare Haigla SA, esindajad vandeadvokaat Villy Lopman ja advokaat Sandra Kaas Vastustaja Vabariigi Valitsus (Sotsiaalministeeriumi kaudu), esindajad Susanna Jurs ja Ebe Sarapuu Kaasatud haldusorgan Tervisekassa, esindajad Ergo Pallo ja Matis Rüütel |
| **Menetluse alus ringkonnakohtus** | Kuressaare Haigla SA apellatsioonkaebus  |
| **Menetlustoiming** | Apellatsioonkaebuse menetlusse võtmine ja vastuse küsimine  |

**RESOLUTSIOON**

1. **Võtta menetlusse Kuressaare Haigla SA apellatsioonkaebus Tallinna Halduskohtu 03.02.2025 otsuse peale.**
2. **Kohustada Vabariigi Valitsust ja Tervisekassat vastama apellatsioonkaebusele** **30 päeva jooksul käesoleva määruse kättetoimetamisest arvates.**

**EDASIKAEBAMISE KORD**

Määruse peale ei saa edasi kaevata (halduskohtumenetluse seadustiku (HKMS) § 235 lg 1).

**ASJAOLUD JA RINGKONNAKOHTU PÕHJENDUSED**

1. Kuressaare Haigla esitas 19.04.2024 Tallinna Halduskohtule kaebuse (hiljem täiendatud ja muudetud) Vabariigi Valitsuse 25.03.2024 määruse nr 17 ,,Tervisekassa tervishoiuteenuste loetelu“ õigusvastasuse tuvastamiseks osas, milles sellega välistatakse alates 01.07.2024 südamestimulaatorite paigaldamisega seotud tervishoiuteenuste rahastamine ja osutamine üldhaiglas; Vabariigi Valitsuse 10.06.2024 määruse nr 33 ,,Tervisekassa tervishoiuteenuste loetelu“ tühistamiseks osas, milles sellega välistatakse südamestimulaatorite paigaldamisega seotud tervis-hoiuteenuste rahastamine ja osutamine üldhaiglas; alternatiivselt Vabariigi Valitsuse 10.06.2024 määruse nr 33 ,,Tervisekassa tervishoiuteenuste loetelu“ § 41 lg 2 p-ga 8 sätestatud piirangu kaebaja suhtes rakendamise õigusvastasuse tuvastamiseks või Vabariigi Valitsuse 10.06.2024 määrus nr 33 ,,Tervisekassa tervishoiuteenuste loetelu“ § 41 lg 2 p-s 8 sätestatud piirangu kaebaja suhtes rakendamise keelamiseks.
2. Tallinna Halduskohus jättis otsusega kaebuse rahuldamata ja menetlusosaliste menetluskulud nende endi kanda.
3. Kaebaja esitas 05.03.2025 Tallinna Ringkonnakohtule apellatsioonkaebuse halduskohtu otsuse peale.
4. Haldusasja ettevalmistavaks kohtunikuks apellatsioonimenetluses on Veiko Vaske. Kohtujuristi pädevus käesoleva määruse tegemiseks tuleneb HKMS § 12 lg-st 1, kohtute seaduse § 1251 lg-st 2 ning Tallinna Ringkonnakohtu esimehe 25.03.2015 käskkirjaga nr 11-1/04 kehtestatud Tallinna Ringkonnakohtu kodukorra § 8 lg 1 p-st 1.4.
5. Apellatsioonkaebus tuleb HKMS § 187 lg 1 alusel võtta menetlusse. Apellandil on apellatsioonkaebuse esitamise õigus (HKMS § 180), apellatsioonkaebus on tähtaegne (HKMS § 181 lg 1) ja vastab HKMS §-des 52–54, § 182 lg-tes 1 ja 3 toodud nõuetele. Samuti ei esine praeguses menetlusstaadiumis HKMS § 187 lg-tes 3 ja 31 sätestatud apellatsioonkaebuse tagastamise aluseid. Apellant on tasunud seaduses ette nähtud riigilõivu (Riigilõivuseaduse § 60 lg 1).
6. Apellant ei ole märkinud, et soovib asja arutamist kohtuistungil, mistõttu eeldatakse, et ta on nõus asja lahendamisega kirjalikus menetluses (HKMS § 182 lg 1 p 9).
7. HKMS § 188 lg 1 p 1 alusel kohustab ringkonnakohus apellatsioonimenetluse vastaspoolt ja kaasatud haldusorganit vastama apellatsioonkaebusele käesoleva määruse resolutsioonis märgitud ajal. Vastus apellatsioonkaebusele peab vastama HKMS §-des 50, 52–54 ja 189 sätestatud nõuetele. Kui menetlusosaline soovib asja arutamist kohtuistungil, peab ta seda vastuses märkima. Vastasel juhul loetakse, et ta on nõus asja lahendamisega kirjalikus menetluses (HKMS § 189 lg 1 p 5).
8. HKMS § 184 kohaselt on teistel menetlusosalistel õigus vastuseks esitatud apellatsioonkaebusele ja sellega ühiseks läbivaatamiseks esitada vastuapellatsioonkaebus. Vastuapellatsioonkaebuse võib esitada 14 päeva jooksul apellatsioonkaebuse menetlusosalisele kättetoimetamisest arvates või ülejäänud apellatsioonitähtaja jooksul, kui see on pikem kui 14 päeva. Vastuapellatsioonkaebus peab vastama HKMS §-des 50, 52–54 ja 182 sätestatud nõuetele ning vastuapellatsioonkaebuses võib vaidlustada ka kohtuotsuse neid osi, mille peale ei ole apellatsioonkaebuses kaevatud.
9. Menetlusosalistel tuleb ringkonnakohtule teatada, kui nad peavad võimalikuks asja läbivaatamist lihtmenetluses või asja lahendamist kokkuleppega või muul viisil eelmenetluses (HKMS § 188 lg 1p 5; § 133 lg 2 ja § 185 lg 2).
10. Advokaadil ja haldusorganil tuleb HKMS § 53 kohaselt esitada menetlusdokumendid ringkonnakohtule avaliku e-toimiku infosüsteemi kaudu (www.e-toimik.ee, tsiviilkohtumenetluse seadustiku (TsMS) § 336 lg 6) või mõjuval põhjusel elektrooniliselt aadressil talrk.menetlus@kohus.ee (TsMS § 336 lg 5). Samuti tuleb advokaadil ja haldusorganil saata kohtule edastatav avaldus ja selle lisad vahetult teiste menetlusosaliste advokaatidele ja menetluses osalevatele haldusorganitele, teavitades sellest kohut (HKMS § 53 lg 2). HKMS § 52 lg 6 ja TsMS § 336 lg 1 kohaselt esitavad ka teised menetlusosalised võimaluse korral menetlusdokumendid kohtule elektrooniliselt. Digitaalselt allkirjastatud dokumente ringkonnakohtule täiendavalt paberil esitama ei pea.

*(allkirjastatud digitaalselt)*